polyglot-tagger/wikipedia-language-snippets-filtered huggingface dataset:
இந்தத் தொடரில் தமிழ் திரைப்பட நடிகர் ஜெய் ஆகாஷ் என்பவர் சூரிய பிரகாஷ் என்ற கதாபாத்திரத்தில் காதாநாயகனாக நடிக்க இவருக்கு ஜோடியாக தர்சனா அசோகன் என்ற புதுமுக நடிகை அனு என்ற கதாபாத்திரத்தில் கதாநாயகியாக நடித்துள்ளார். இந்த தொடர் 25 திசம்பர் 2021 அன்று 509 அத்தியாயங்களுடன் நிறைவு பெற்றது.
நீ தானே எந்தன் பொன்வசந்தம் என்பது ஜீ தமிழ் தொலைக்காட்சியில் பெப்ரவரி 24, 2020 ஆம் ஆண்டு முதல் திங்கள் முதல் சனி வரை இரவு நேரத்தில் ஒளிபரப்பான காதல் சார்ந்த தொலைக்காட்சி நாடகத் தொடர் ஆகும். இது ஜீ மராத்தி தொலைகாட்சித் தொடரான 'துலா பஹ்ட் ரே' என்ற தொடரின் மறு ஆக்கம் ஆகும்.
இந்த தொடரின் கதை 20 வயாதான் நடுத்தர குடும்பத்தை சேர்ந்த அனு என்ற பெண்ணும் 40 வயதான பணக்கார குடும்பத்தை சேர்ந்த சூரிய பிரகாஷ் என்ற தொழிலதிபருக்கு இடையில் எப்படி காதல் மலர்ந்து கல்யாணத்தில் முடிந்தது என்பது தான் கதை.
புவிமேலோட்டுப் பரிணாம வளர்ச்சியின் ஆரம்ப கட்டம் ஆர்க்கியன் சகாப்தத்தில் பூமியின் மேற்பரப்பின் மேல் மேலோட்டை குளிர்வித்தல் மற்றும் திடப்படுத்துவதன் மூலம் குறிக்கப்பட்டது. இது குறிப்பாக தீபகற்பத்தில் கினீஸ்கள் மற்றும் கிரானைட்டுகளின் வெளிப்பாட்டால் குறிக்கப்படுகிறது. இவை இந்திய நிலைக்கண்டப்பகுதியின் மையத்தை உருவாக்குகின்றன. ஆரவல்லி மலைத்தொடர் என்பது ஆரவாலி-டெல்லி மலைப்பிறப்புப் பட்டை என்று அழைக்கப்படும் ஆரம்பகால புரோட்டரோசோயிக் ஓரோஜனின் எச்சமாகும். இது இந்திய நிலைக் கண்டப்பகுதியை உருவாக்கும் இரண்டு பழைய பிரிவுகளில் இணைந்தது. இது சுமார் வரை நீண்டுள்ளது அதன் வடக்கு முனையிலிருந்து தனிமைப்படுத்தப்பட்ட மலைகள் மற்றும் பாறை முகடுகள் வரை ஹரியானாவுக்குள் சென்று டெல்லிக்கு அருகில் முடிகிறது.
இந்தியாவின் நிலவியல் வேறுபட்டது. இந்தியாவின் வெவ்வேறு பகுதிகளில் வெவ்வேறு புவியியல் காலங்களைச் சேர்ந்த பாறைகள் உள்ளன. அவை ஈயோர்ச்சியன் சகாப்தம் வரை உள்ளன. சில பாறைகள் மிகவும் சிதைக்கப்பட்டு வளருருமாற்றங்களுக்கு ஆட்பட்டுள்ளன. பிற படிவுகளில் அண்மையில் படிவ்வு செய்யப்பட்ட அலுவியம் எனப்படும் வண்டல் மண்ணும் அடங்கும். இது இன்னும் மீளாய்வுக்கு உட்படுத்தப்படவில்லை. இந்திய துணைக் கண்டத்தில் பெரும் அளவில் கனிம மூலங்கள் காணப்படுகின்றன. இந்தியாவின் புதைபடிவப் பதிவு கூட ஆர்வமூட்டுவதாக உள்ளது. இதில் சுண்ணாம்புப்பாறை அடுக்கு, முதுகெலும்பிலிகள், முதுகெலும்பிகள் மற்றும் தாவர புதைபடிவங்கள் ஆகியவை உள்ளடங்கியுள்ளன. இந்தியாவின் புவியியல் நிலப்பரப்பை தக்கானச் சரிவுகள் கோண்ட்வானா மற்றும் விந்திய மலைத்தொடர் பகுதிகள் என வகைப்படுத்தலாம்.
குஜராத், கர்நாடகா, மத்தியப் பிரதேசம் மற்றும் ஆந்திராவின் ஒரு பகுதியான மகாராஷ்டிரா முழுவதையும் தக்காணச் சரிவுகள் ஓரளவு உள்ளடக்கியது. கோண்ட்வானாவின் மற்ற பகுதிகளிலிருந்து, பிரிந்த பின் வடக்கு நோக்கி பயணித்தபோது, இந்திய தட்டு புவியியல் ஹாட்ஸ்பாட் எனப்படும் எரிமலை வளையம், ரீயூனியன் எரிமலை வளையம் ஆகியவற்றின் வழியாகச் செல்கிறது. இது இந்திய நிலைக் கண்டப்பகுதிக்கு அடியில் விரிவாக உருகுவதற்கு காரணமாக அமைந்தது. ஒரு பெரிய எரிமலை வெடிப்பினால் உருவான பசால்ட் வெள்ள நிகழ்வில் நிலைக் கண்டப்பகுதியின் மேற்பரப்பு உருகி தக்கானச் சரிவுகளை உருவாக்கியது. ரீயூனியன் எரிமலை வளையம் மடகாசுகரையும் இந்தியாவைம் பிரிக்கக் காரணமாக அமைந்தது என்றும் கருதப்படுகிறது.
ஆகியவை மத்தியப் பிரதேசம், சத்தீஸ்கர், ஒடிசா, பீகார், ஜார்க்கண்ட், மேற்கு வங்கம், ஆந்திரா, மகாராஷ்டிரா, ஜம்மு-காஷ்மீர், பஞ்சாப், இமாச்சலப் பிரதேசம், ராஜஸ்தான் மற்றும் உத்தரகண்ட் ஆகியவை கோண்ட்வானா, விந்திய மலைத்தொடர் பகுதிகளுக்குள் அடங்கும். கோண்ட்வானா வண்டல்கள் பெரிமியன் எனப்படும் கடைத்தொல்லுயிர் ஊழி, நிலக்கரி ஊழி நேரத்தில் படிவு செய்யப்பட்ட ஆற்றுச் செயல் விளைவுப் பாறைகளின் தனித்துவமான வரிசையை உருவாக்குகின்றன. கிழக்கு இந்தியாவின் தாமோதர் மற்றும் சோன் நதி பள்ளத்தாக்குகள் மற்றும் ராஜ்மஹால் மலைகள் கோண்ட்வானா பாறைகளின் பதிவுகளைக் கொண்டுள்ளன.
இந்திய அரசின் இந்தியப் புவியியல் ஆய்வு மையம் இந்தியாவில் தேசிய புவியியல் நினைவுச்சின்னங்களின் பட்டியலை வெளியிட்டுள்ளது. அதில் ராஜ்மஹல் மலைகள் இடம்பெற்றுள்ளன.
கியூ மத்திய வியட்நாமில் உள்ள ஒரு நகரம் மற்றும் 1738 முதல் 1775 வரை தாங் திராங் மற்றும், 1802 முதல் 1945 வரை என்குயென் வம்சம் ஆகியவற்றின் தலைநகரம் ஆகும். இதன் ஒரு பெரிய ஈர்ப்பு அதன் பரந்த, 19 ஆம் நூற்றாண்டின் கோட்டை, ஒரு அகழி மற்றும் அடர்த்தியான கல் சுவர் ஆகியவற்றால் சூழப்பட்டுள்ளது. இது அரண்மனைகள் மற்றும் தேவாலயங்களுடன் நகரத்தை உள்ளடக்கியது; தடைசெய்யப்பட்ட ஊதா நகரம், ஒரு காலத்தில் பேரரசரின் வீடாடக இருந்த கட்டிடம்; மற்றும் அரச குடும்பத்தின் அரங்கத்தின் மாதிரி ஆகியவைகளைக் கொண்டுள்ளது. வியட்நாம் போரின் மிக நீண்ட போர்களில் ஒன்றான சாயல் போருக்கான போர்க்களமாகவும் இந்த நகரம் இருந்தது.
இந்நகரம் கோப்பன் காலநிலை வகைப்பாட்டின் கீழ் ஒரு வெப்பமண்டல பருவமழை காலநிலையை கொண்டுள்ளது. மார்ச் மற்றும் ஏப்ரல் மாதங்களில் 60 மில்லிமீட்டருக்கும் குறைவாகவே மழை பெய்யும். ஏப்ரல் முதல் ஆகஸ்ட் வரை வறண்ட காலம் ஆகும். அதிக வெப்பநிலை இருக்கும். மழைக்காலம் ஆகஸ்ட் முதல் ஜனவரி வரை இருக்கும். அக்டோபர் முதல் வெள்ளம் பரவியிருக்கும். சராசரி மழைக்கால வெப்பநிலை , இது சில நேரங்களில் ஆக குறைவாக இருக்கும் . வசந்த காலம் பிப்ரவரி முதல் மார்ச் வரை நீடிக்கும்.
துரூங் சோன் மலைத்தொடருக்கு அருகில் அமைந்துள்ள கியூ நகரம், வாசனை திரவியம் மற்றும் போ நதிகளின் கீழ் பகுதியில் உள்ள ஒரு சமவெளிப் பகுதியாகும், இது கடல் மட்டத்திலிருந்து சராசரியாக 3-4 மீட்டர் உயரத்தில் உள்ளது மற்றும் ஆற்றின் தலைநகரான குவாங் நடுத்தர மற்றும் பெரிய மழைப்பொழிவைக் கொண்டிருக்கும்போது பெரும்பாலும் வெள்ளத்தில் மூழ்கும். இந்த மலைப்பகுதி ஒப்பீட்டளவில் தட்டையானது. நுகு பின் மலை மற்றும் வோங் கேன் மலை போன்றவை உள்ளன.
வியட்நாமின் நிலப்பிரபுத்துவ காலங்களில் சுமார் 150 ஆண்டுகளாக வியட்நாமின் தலைநகராக கியூ இருந்தது, மற்றும் அரச வாழ்க்கை முறை மற்றும் பழக்கவழக்கங்கள் கியூ மக்களின் பண்புகளில் குறிப்பிடத்தக்க தாக்கத்தை ஏற்படுத்தியுள்ளன. அந்த தாக்கத்தை இன்றும் உணர முடியும்.
1928 இல் மும்பையில் ஒரு இந்து குடும்பத்தில் பிறந்த இவர், தளபதி முனைவர் சாஹிப் சிங் சோகே மற்றும் அவரது மனைவி லீலா சோகே என்பாரது வீட்டில் வளர்ந்தார். லீலா சோகே அவர்கள் மேடம் மேனகா என்று அறியப்பட்டார். மேனகா தனது சொந்த குழந்தையை இழந்துவிட்டதால், தமயந்தியைத் தத்தெடுக்க முடிவு செய்திருந்தார். ஜோஷியின் தாய் வத்சலா ஜோஷி தனது மகளை தர மறுத்தார். பின்னர் இருவரும் கூட்டு பாதுகாவலர்களாக இருக்க ஒப்புக்கொண்டனர். மேனகாவின் குழுவில் சுற்றுப்பயணம் செய்தபோது பண்டிட் சீதாராம் பிரசாத்திடமிருந்து கதக் பற்றி தமயந்தி அறிந்து கொண்டார். இவர் 15 வயதாக இருந்தபோது ஐரோப்பாவின் முக்கிய நகரங்களில் தனது நடன நிகழ்ச்சிகளை நிகழ்த்தினார். சாஹிப் சிங் சோகே தமயந்தியின் தாயை தன்னிடம் பணியமர்த்தினார். எனவே ஜோஷி அங்கே கல்வியைப் பெற்றார். மேடம் மேனகாவின் சமகாலத்தவர்களில், பார்சி சமூகத்தைச் சேர்ந்த ஒரு முன்னோடி பாரம்பரிய நடனக் கலைஞரான ஷிரின் வஜிஃப்தார் என்பவரும் ஒருவராவார்.
தமயந்தி ஜோஷி இவர் ஓர் இந்திய பாரம்பரிய கதக் நடனக் கலைஞராவார். இவர் 1930 களில் மேடம் மேனகாவின் குழுவில் நடனமாடத் தொடங்கினார். இக்குழு உலகின் பல பகுதிகளுக்கும் பயணம் செய்தது. தமயந்தி ஜெய்ப்பூர் கரானாவின் சீதாராம் பிரசாத் என்பவரிடம் கதக் கற்றுக் கொண்டு, மிகச் சிறிய வயதிலேயே ஒரு திறமையான நடனக் கலைஞரானார். பின்னர் அச்சன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் ஆகியோரிடமிருந்தும் பயிற்சி பெற்றார். இதனால் இரு மரபுகளிலிருந்தும் நுணுக்கங்களைத் தெரிந்து கொண்டார். மும்பையில் உள்ள தனது நடனப் பள்ளியில் குருவாக மாறுவதற்கு முன்பு இவர் 1950களில் சுதந்திரமாக நிகழ்ச்சிகளை நிகழ்த்தினார். மேலும், 1960களில் முக்கியத்துவம் பெற்றார்.
1950களின் நடுப்பகுதிக்குப் பிறகு, தமயந்தி ஒரு வெற்றிகரமான தனி கதக் நடனக் கலைஞராக தன்னை நிலைநிறுத்திக் கொண்டார். பண்டிதர்கள், அச்ச்ன் மகாராஜ், லச்சு மகாராஜ் மற்றும் லக்னோ கரானாவின் ஷம்பு மகாராஜ் மற்றும் ஜெய்ப்பூர் கரானாவின் குரு ஹிராலால் ஆகியோரிடமிருந்து பயிற்சி பெற்றார். குறிப்பாக, தில்லியின் கதக் கேந்திராவில், இவர் ஷம்பு மகாராஜின் கீழ் பயிற்சி பெற்றார். கதக் நடனத்தில் " புடவையை " ஒரு உடையாக அறிமுகப்படுத்திய முதல் நபர் இவராவார்.
கைராகர், இந்திரா கலா விஸ்வத்யாலயா மற்றும் லக்னோவில் உள்ள கதக் கேந்திராவிலும் கதக் நடனத்தைக் கற்பித்தார். சங்கீத நாடக அகாதமி விருது மற்றும் பத்மசிறீ ஆகிய விருதுகளால் கௌரவிக்கப்பட்டார். இவர் பைரேஷ்வர் கௌதம் என்பவரின் குருவாகவும் இருந்தார்.
மும்பையின் சிறீ ராஜராஜேஸ்வரி பரத நாட்டிய கலா மந்திரின் முதல் மாணவியான தமயந்தி, அங்கு நட்டுவனாரிடையே புகழ் பெற்ற குருவான டி.கே.மகாலிங்கம் பிள்ளையிடமிருந்து பரதநாட்டியம் கற்றுக்கொண்டார்.
இவர் 1970இல் பத்மசிறீ விருதினை பெற்றார். 1968இல் நடனத்திற்காக சங்கீத நாடக அகாதமி விருதைப் பெற்றார். உத்தரப்பிரதேசத்தின் லக்னோவில் கதக் கேந்திரத்தின் இயக்குநராகவும் இருந்தார்.
உணவுச் சத்துக்களில், மாச்சத்துக்கள் கரி, ஆக்சிஜன், ஹைடிரஜன் ஆகிய தனிப்பொருட்களால் ஆகியவை. உணவில் எளிதில் கிடைக்கும் அவைகளே உணவில் அமைந்து உடலுக்கு வேண்டிய சக்தியில் அரை முதல் முக்காற்பங்கைத் தருகின்றன. தானியங்களிலும், கிழங்குகளிலும், பருப்புக்களிலும், கொட்டைகளிலும் மாச்சத்துக்கள் அதிகமாகவுள்ளன.
கொழுப்புச் சத்துக்களும், மேற்கண்ட மூன்று தனிப்பொருட்களால் ஆகியவை யெனினும், அவற்றில் கார்போஹைடி ரேட்டுக்களிலுள்ள அளவுக்கு ஆக்சிஜன் கிடையாது கொழுப்புக்கள் சக்தியைத் தருவதுடன், உடலின் வெப்பம் குறையாமலிருப்பதற்கும், மேனி வளமாக இருப்பதற்கும், உடலின் சிறந்த உறுப்புக்கள் பத்திரமாக இருப்பதற்கும் உதவுகின்றன.
தசை வளர்க்கும் சத்தாகிய புரோட்டீன்களில் மேற்கண்ட மூன்று தனிப் பொருள்களுடன், நைட்டிரஜன் என்ற தனிப்பொருளும் உள்ளது. சில புரோட்டீன்களில் கந்தகமும், வேறு சில புரோட்டீன்களில் பாஸ்வரமும் இருக்கின்றன. புரோட்டீன் சத்துக்கள், உயிரின் உறைவிடமாகிய புரோட்டோபிளாசம் என்ற உயிர்ப்பொருளின் முக்கிய பாகமாக இருக்கின்றன.
புரோட்டீன்களைப் பிரிக்கும்போது அமினோ அமிலங்கள் கிடைக்கின்றன. அமினோ அமிலங்களில் சில உயிர்க்கும் வளர்ச்சிக்கும் மிக மிக அவசியம். அத்தகைய அமினோ அமிலங்களைக் கொண்ட புரோட்டீன்களை முதல் தரப் புரோட்டீன்கள் என்று கூறுவர். அவை பால், முட்டை, இறைச்சி முதலிய உணவுகளில் உள்ளன.
உயிர்வாழ்வதற்கு மாத்திரம் உதவியாகி, வளர்ச்சிக்குப் பயன்படாத அமினோ அமிலங்களைக்கொண்ட புரோட்டீன்களை இரண்டாந்தரப் புரோட்டீன்கள் என்று கூறுவர். அவை பருப்புக்களிலும் பயறுகளிலும் அதிகமாக உள்ளன. இதர புரோட்டீன்கள் மூன்றாந்தரமானவை.
ஷேக்ஸ்பியர் என்ற ஆங்கிலக் கவியரசர் "வாழ்க்கையில் அவரவர் வயதுக்கேற்ப, ஏழு பருவங்களில், உணவையும் மாற்றிக்கொள்ள வேண்டும்" என்று கூறியது, இக்கால உணவியல் கொள்கைகளை ஆதரிக்கிறது.
சிசுப் பருவத்தில் தாய்ப்பாலையும், பிறகு வளரும்போது வளர்ச்சிக்கு வேண்டிய சத்துக்களையும் தரவேண்டும். தாய்ப் பாலில்லாதபோது மற்றப் பால்களைச் சுத்தமான சூழ்நிலையில், இதர சத்துக்களுடன் சேர்த்துத் தரவேண்டும்.
வளர்ச்சிக்குரிய வைட்டமின்கள் குறையும்போது, சீரணக் குறைவு, எலும்பு நோய்கள், வயிற்றுப்புண், ஈரல் கோளாறுகள் ஆகியவை குழந்தைகளுக்குண்டாகின்றன.
சிறு குழந்தைப் பருவத்தைக்கடந்து, பள்ளிக்குப் போகும் சிறுவர் சிறுமிகளுக்கு விரைவாக வளரும் உடலின் தேவைகளுக்கேற்பச் சக்தியையும், சத்துக்களையும் தரவல்ல பால், முட்டை , இறைச்சி, கீரைகள், பழங்கள், மீன், கேழ்வரகு முதலிய காப்பு உணவுகளை அதிகமாகத் தரவேண்டும்.
வாழ்க்கையில் அவரவர் நிலைமைக்கும் தொழிலுக்கும், பருவத்திற்கும், மன நிலைமைக்கும் ஏற்ப, உணவுத் தேவைகளும் மாறுபடும். மாணவர். காதலர் , வீரர், விளையாட்டு நிபுணர், உட்கார்ந்து கொண்டே ஆலோசனை சொல்லுபவர், வியாபாரம் செய்பவர், வைத்தியர், ஆராய்ச்சி செய்பவர், குழந்தைகள், முதியவர் என்ற பல கூட்டத்தினருக்கும் வெவ்வேறான உணவுத் தேவைகளுண்டு.
உணவு வாழ்க்கையில் எந்த நிலையிலும் ஒவ்வொருவருக்கும் தேவையான சக்தியையும் மூலப்பொருள்களையும் தகுந்தபோதிய அளவில் தருவதற்கு அதுசீருணவாக அமையவேண்டும். சீருணவு, ஆரோக்கியமான காலத்தில் வாழ்க்கைச் செயல்களுக்கும், நோயுற்றபோது நோய் நீக்கத்திற்கும் இன்றியமையாதது. சீருணவின் உபயோகத்தைப் பரவச் செய்யும் பொருட்டு உணவியலானது முயல்கிறது ; ஆராய்ச்சிகளின் உதவியால் உணவின் பயன்களை ஆய்ந்து, உணவை விஞ்ஞான முறையில் தயாரிக்கக் கற்பிக்கிறது. எலன் எச். ரிச்சர்ட்ஸ் என்ற அமெரிக்கப் பெண்மணி, குறிப்பிட்ட ஒருவருக்கு, எந்தெந்த உணவை, எந்தெந்த வேளையில், எப்படியெப்படிச் சமைத்துத் தருவது என்று கற்பிப்பது உணவியல் என்று வருணித்தார். உணவியல் கூறுகிறபடி உணவுத் திட்டங்களமைத்து. உணவுப் பொருள்களை வாங்கிச் சமைத்துப் பரிமாறி, மக்கள் பயனுறச் செய்பவர்கள் உணவியலறிஞர்கள். அவர்கள் வகுக்கும் உணவுவகைகளை உணவுத் திட்டங்கள் என்று கூறலாம்.
ஆதிமனிதனுடைய முதல் தொழிலே உணவைத் தேடுவதுதான். அந்த உணவுத் தேட்டமே, இன்றைய நாகரிகத்திற்கும் அடிகோலிற்று. உணவின் மூலமாகச் சமுதாய உணர்ச்சியும் வளர்ந்தது. தனியாக வேட்டையாடிப் பச்சை இறைச்சியையுண்ட முதல் மனிதன், பிறகு கூட்டமாகச் சேர்ந்து உணவைப் பதமிடும் கருவிகளை உண்டாக்கினான். குடும்பங்கள் சேர்ந்து பயிர்த்தொழிலைச் செய்தன. கிராமங்கள் கூடின. உணவுள்ள கிராமங்களுக்கும், உணவில்லாத கிராமங்களுக்கும் பூசல்கள் தோன்றின. இன்றைய உலகிலும், உணவு ஒரு பெரிய படைக்கலமாகிவிட்டது. உணவு ஒன்றே உலக சமாதானத்தை நிறுவ முடியுமென்று ஐக்கிய நாடுகளின் அவை உணவு, விவசாயப் பகுதியும் கூறுகிறது. உணவை உற்பத்தி செய்து உண்ணும் முறைகள் மாற மாற, உணவுடன் சுவையும், நாகரிகமும், மற்றச் சம்பிரதாயங்களும் வளரத் தொடங்கிவிட்டன. சமையல் வேலை ஒரு கலையென்பதற்கு 'நளபாகம்' என்ற தொடரொன்றே போதிய சான்றாகும்.
விஞ்ஞான உலகத்தில், உணவியல் ஒரு தனிக் கலையாகப் பத்தொன்பதாம் நூற்றாண்டில் பிறந்து இருபதாம் நூற்றாண்டில் பெரிதும் வளர்ச்சியடைந்திருக்கிறது. அதன் வளர்ச்சிக்கேற்ப, அதை நடைமுறையில் பயன்படுத்துவதற்கு வேண்டிய அறிவும் ஒரு தனிக் கலையாகப் பிறந்திருக்கிறது. அந்தக் கலைக்குத் துணையாகவுள்ள விஞ்ஞானப் பகுதிகள் பல. பௌதிகம், உயிரியல், சமூகவியல், கல்விப் பயிற்சி, உணவுப் பத்தியம், உணவு நிருவாகம், உணவுப் பங்கீடு, சமையல் ஆகிய பல துறைகள் உணவியலில் தொடர்புகொண்டிருக்கின்றன. இந்த அறிவைப் பெற்றவர்கள், உணவியலறிஞர்களாகக் கல்லூரிகளிலும், சுகாதார நிலையங்களிலும், தொழிற்சாலைகளிலும், இராணுவம் முதலானவைகளிலும் சேவை செய்து, பங்கிடுவதில் சிக்கனம், திறமை, கட்டுப்பாடு ஆகிய பண்புகளைக் காட்டுகின்றனர்.
உணவின் அமிசங்கள் சீருடன் கலந்து உணவில் சேராதபொழுது, ஊட்டக் குறைவினாலுண்டாகும் நோய்கள் தோன்றுகின்றன. அந்த நிலைமையைத் 'தவறான ஊட்டம்' என்று கூறுவார்கள். நாம் உண்ணும் எல்லா உணவுப்பொருள்களையும், தானியங்கள், பருப்புக்கள், கொட்டைகள், எண்ணெய் விதைகள், காய்கறிகள், கனிகள், பால், வெண்ணெய், தயிர், இறைச்சி, மசாலைகள் என்று பிரிக்கலாம். இவையனைத்திலும் சில முக்கிய உணவுச் சத்துக்கள் அடங்கியுள்ளன. கார்போஹைடிரேட்டுக்கள் என்ற மாச்சத்துக்கள், புரோட்டீன்கள் என்ற தசைச்சத்துக்கள், கொழுப்புக்கள், உலோக உப்பு வகைகள், வைட்டமின்கள், நார்கள் , தண்ணீர் என்பன உணவின் பகுதிகளாகும்.
உணவின் தொழில்கள் உடலாகிய எந்திரத்தை இயக்கச் சக்தியைத் தருவது ; உடல் வளர்ச்சிக்கு வேண்டிய சத்துக்களைத் தருவது ; உடலின் பல பாகங்களைக் கட்டுவது, உடலின் மாறுதல்களைத் தாங்குவது; உடலின் கழிவுகளைச் சரிப்படுத்துவது; உடலின் நுண்ணிய தொழில்கள் எல்லாவற்றையும் கண்காணிப்பது; உடல் அணுக்களுக்கு உகந்த 'உள் சூழ்நிலை'யை அமைத்துத் தருவது ; உணவுக் குறைகளை அகற்றுவது ; நோயை விரட்டுவது எனப் பலவாகும். நோய் நீக்கத்தில் உணவு முதன்மை பெற்றிருக்கிறது. இதுகாறும் மனித அறிவுக்கெட்டாமலிருந்த சில மூளை நோய்களும் இன்றைய உணவியலறிவின் மூலமாகக் குணமடைகின்றன. தெற்றுவாயருக்குங்கூட உணவின் மூலமாகப் பேசும் ஆற்றல் உண்டாகிறது.
உணவியல் என்பது உணவின் பயனைக் கற்பிப்பது ஆகும். உணவு என்பது உடலின் தொழில்களைச் சரிவர நடத்துவிக்கும் மூலப்பொருள்களைத் தருவது. உணவியல் உணவின் பகுதிகளை ஆராய்ந்து, நோய்க்காலத்தும், நோயில்லாதபோதும் எந்தெந்த உணவுகளை எந்தெந்த முறைகளில் சமைத்துச் சாப்பிட வேண்டும் என்று காட்டுகிறது. நோயுற்றபோது செய்யும் சிகிச்சை முறைகளில் உணவியலும் ஒன்று.
உணவின் தொழில்களில் ஒன்று சக்தியைத் தருவது என்று குறிக்கப்பட்டது. அந்தச் சக்தியை உணவில் கார்போஹைடிரேட்டுக்கள், கொழுப்புக்கள், புரோட்டீன்கள் ஆகிய மூன்று சத்துக்களின் மூலமாகவும் பெறுகிறோம்.
1858 ஆம் ஆண்டில் ஒரு சிறிய பொது மருத்துவமனையாக மிக எளிய முறையில் தொடங்கப்பட்டு, 1924ம் ஆண்டில் 30 படுக்கைகள் கொண்ட மகப்பேறு மருத்துவமனையாக வளர்ந்தது. தற்போது, இந்த மருத்துவமனை, 830 படுக்கைகள் கொண்ட மருத்துவமனையாக வளர்ந்து மகப்பேறியல் மற்றும் மகளிர் மருத்துவம், நியோனாட்டாலஜி மற்றும் குழந்தை மருத்துவ சேவைகளை வழங்குகிறது. பெரும்பாலும் உள்ளூர்வாசிகளிடையே "கே.கே" என்று அழைக்கப்படும் இது சிங்கப்பூர் வாழ் மக்களில் கணிசமானோரின் பிறப்பிடமாக உள்ளது. இது 1938 ஆம் ஆண்டிலேயே நாட்டின் மொத்த மக்கள் தொகையில், புதிதாகப் பிறந்த குழந்தைகளின் எண்ணிக்கையில் பாதிக்கும் மேற்பட்ட குழந்தைகள் இந்த மருத்துவமனையில் பிறந்தவர்கள் என்ற விபரம் தெரியவந்துள்ளது.
சமீபத்திய ஆண்டுகளில், பெண்கள் மற்றும் குழந்தைகள் நோயாளிகளுக்கு முழுமையான கவனிப்பை வழங்குவதற்காக கவனிப்பின் நோக்கம் இன்னும் விரிவடைந்துள்ளது. இது "பெண்கள் மற்றும் குழந்தைகளுக்கான சுகாதாரத் தலைமையிடமாக" மாற முயற்சிக்கிறது, இது அதன் முழக்கமாக மாறியுள்ளது. மருத்துவமனையில் புதிய துறைகள் சேர்க்கப்பட்டன. குழந்தை அறுவை சிகிச்சை முதலில் சேர்க்கப்பட்டது. அதன்பிறகு பெருங்குடல் அறுவை சிகிச்சை, மனநல மருத்துவம் மற்றும் எலும்பியல் போன்ற நோய்கள் உள்ள பெண்களுக்கு அந்த துறைகளில் நிபுணத்துவம் பெற்ற மருத்துவர்கள் தேவைப்படுகிறார்கள்.
முதலாவதாக, பிரசவத்திற்குப் பிறகு குழந்தைகளின் பராமரிப்புக்காக குழந்தை மருத்துவத்துறை சேர்க்கப்பட்டது. பின்னர், பல ஆண்டுகளாக இது ஒரு முழு குழந்தை சேவையாக விரிவடைந்தது. சிறு குழந்தை முதல், பருவ வயது பெண்களின் அனைத்து வகையான நோய்களுக்கும் சிகிச்சையளித்தது. நியோனாட்டாலஜி சேவைக்காக ஒரு கிளை பின்னர் சேர்க்கப்பட்டது. இதனால் மருத்துவமனையின் விரிவாக்கப்பட்ட பங்கு கே.கே பெண்கள் மற்றும் குழந்தைகள் மருத்துவமனை என்று மறுபெயரிடுவதற்கு உத்தரவாதம் அளித்தது.
கேகே பெண்கள் மற்றும் குழந்தைகள் மருத்துவமனை சிங்கப்பூரில் அமைந்துள்ள மிகப் பெரிய மருத்துவமனை ஆகும். இது, பெண்கள் மற்றும் குழந்தைகளின் சுகாதார நலனுக்காக ஏற்படுத்தப்பட்ட சிறப்பு மருத்துவமனையாகும். இது, சிங்கப்பூர், கல்லாங்கின் திட்டமிடல் பகுதிக்குள் உள்ள கம்போங் ஜாவாவில், எண் 100, புக்கிட் திமா சாலையில் அமைந்துள்ளது.
1966 ஆம் ஆண்டில், அந்த ஆண்டுக்கான ஒரே மகப்பேறு வசதியையுடைய, அதிக எண்ணிக்கையிலான புதிதாகப் பிறந்த குழந்தைகளை வழங்கியதற்காக இந்த மருத்துவமனை கின்னஸ் உலக சாதனைகள் புத்தகத்தில் இடம் பெற்றது. மேலும், இந்த மருத்துவமனை, ஒரு முழு தசாப்த காலமாக இச்சாதனையைத் தொடர்ந்தது. மொத்த மக்கள் தொகையில் 85% மக்களை வழங்கியது என்கிற பெருமையை இம் மருத்துவமனை பெறுகிறது.
1997 ஆம் ஆண்டில், மருத்துவமனை அதன் தற்போதைய இடத்திற்கு மாற்றப்பட்டது. 2003 ஆம் ஆண்டில், பழைய வளாகத்தை தேசிய பாரம்பரிய வாரியம் ஒரு வரலாற்று தளமாகக் குறித்தது, ஆரம்பத்தில் இருந்தே 1.2 மில்லியனுக்கும் அதிகமான சிங்கப்பூரர்களின் பிறப்பிடமாக இருந்த ஒரு நிறுவனத்திற்கு அஞ்சலி செலுத்தும் விதமாக அந்த இடம், வரலாற்றுத் தளமாக மாற்றப்பட்டது.
மருத்துவமனையின் பெயர் மலாய் வார்த்தையிலிருந்து வந்ததாக கருதப்படுகிறது. பெண்களுக்கு சுகாதார பராமரிப்பு, முக்கியமாக மகளிர் மருத்துவம் மற்றும் மகப்பேறியல் ஆகியவற்றுக்கான ஒரு மருத்துவமனையாக இந்த மருத்துவமனை தொடங்கியது. அதன் பின்னர் அது தனது பங்கை விரிவுபடுத்தியுள்ளது.
1% மற்றும் 2% யுரேனைல் அசிடேட்டு கரைசல்கள் ஒரு குறிகாட்டியாகவும், பகுப்பாய்வு வேதியியலில் வலுவான செறிவுகளில் ஒரு முறிபொருளாகவும் பயன்படுத்தப்படுகின்றன, ஏனெனில் இது சோடியத்துடன் கரையாத உப்பை உருவாக்குகிறது . யுரேனைல் அசிடேட்டு கரைசல்கள் ஒளியை, குறிப்பாக புற ஊதா உணர்திறன் கொண்டவை என்பதற்கான ஆதாரங்களைக் காட்டுகின்றன, மேலும் அவை வெளிப்பட்டால் வீழ்படிவாகும்.
சிமென்ட் கருங்கற் கூழ்மக் கலவையில் பயன்படுத்தக் கருதப்படும் திரட்டுகளில் கார-சிலிக்கா வினைத்திறனுக்காக யுரேனைல் அசிடேட்டை ஒரு நிலையான சோதனையில் பயன்படுத்த அமெரிக்க மாநில நெடுஞ்சாலை மற்றும் போக்குவரத்து அதிகாரிகள் சங்கம் அனுமதிக்கிறது.
யுரேனைல் அசிடேட்டு எலக்ட்ரான் நுண்ணோக்கியில் எதிர்மறை கறையாக விரிவாகப் பயன்படுத்தப்படுகிறது . உயிரியலுக்கான எலக்ட்ரான் நுண்ணோக்கியில் உள்ள பெரும்பாலான நடைமுறைகளுக்கு யுரேனைல் அசிடேட்டின் பயன்பாடு தேவைப்படுகிறது. எதிர்மறை படிதல் நெறிமுறைகள் பொதுவாக 1% முதல் 5% நீரிய கரைசலுடன் மாதிரியைச் சேர்த்து சூடுபடுத்தப்படுகின்றன. யுரேனைல் அசிடேட்டு படிதல் எளிமையானது மற்றும் விரைவாகச் செய்யக்கூடியது மற்றும் கறை படிந்த சில நிமிடங்களில் மாதிரியை ஒருவர் ஆராயலாம். சில உயிரியல் மாதிரிகள் யுரேனைல் அசிடேட்டு படிநிலைக்கு ஏற்றவை அல்ல, இந்த சந்தர்ப்பங்களில், மாற்று படிதல் நுட்பங்கள் மற்றும் குறைந்த மின்னழுத்த எலக்ட்ரான் நுண்ணோக்கி நுட்பம் மிகவும் பொருத்தமானதாக இருக்கும்.
யுரேனைல் அசிட்டேட்டு என்பது 2 2•22 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். யுரேனியம் தனிமத்தின் அசிட்டேட்டு உப்பு என்றும் இதை வகைப்படுத்தலாம். பசும் மஞ்சள் நிறத்தில் படிகத் திண்மமாகக் இருக்கும் இச்சேர்மம் சாய்சதுரப் படிகங்களால் ஆக்கப்பட்டுள்ளது. யுரேனைல் அசிட்டேட்டு இலேசான அசிட்டிக் நெடியுடன் காணப்படுகிறது. ஓர் அணுக்கரு எரிபொருள் வழிப்பெறுதியாக இருப்பதால் யுரேனைல் அசிட்டேட்டை வைத்திருப்பதும் பயன்படுத்துவதும் அனைத்துலக சட்ட விதிமுறைகளுக்கு உட்பட்ட ஒரு நடவடிக்கையாகும்.
யுரேனைல் அசிடேட் உட்கொள்ளப்பட்டால் அது மிகவும் நச்சுத்தன்மையாக இருக்கும். தோல் வழியாக அல்லது மூச்சுக் காற்று வழியாக உட்புகுந்தால் மிகவும் நச்சுத்தன்மையாகும். வேதியியல் நச்சுத்தன்மை மற்றும் லேசான கதிரியக்கத்தன்மை ஆகியவற்றின் ஒருங்கிணைந்த விளைவு காரணமாக யுரேனைல் அசிட்டேட்டு நச்சுத்தன்மையை ஏற்படுத்துகிறது. மற்றும் நீண்ட கால வெளிப்பாடு காரணமாக ஒட்டுமொத்த விளைவுகளின் இது ஆபத்து விளைவிக்க வல்லதாகும்.
யுரேனைல் அசிடேட்டு கதிரியக்க மற்றும் நச்சுத்தன்மை வாய்ந்தது. குறைக்கப்பட்ட யுரேனியத்திலிருந்து தயாரிக்கப்படும் சாதாரண வணிகப் பகுதிகள் கிராமுக்கு 0.37–0.51 மைக்ரோகியூரிகள் என்ற வழக்கமான குறிப்பிட்ட செயல்பாட்டைக் கொண்டுள்ளன. இந்த மிகவும் இலேசான கதிரியக்கத்தன்மையுள்ள இப்பொருள் உடலுக்கு வெளிப்புறமாக இருக்கும்போது தீங்கு விளைவிப்பதற்கு போதுமானதாக இல்லை.
மகாபாரதத்தின்படி குமுராவை கடவுளர்களும் தெய்வங்களும் போரின் போது ஒரு இசைக் கருவியாகப் பயன்படுத்தினர். சரள மகாபாரதத்தின் கூற்றுப்படி, சத்திய யுகத்தில், மகிசாசூரனின் பேரனான கோகிங் தைத்யா மன்னரின் காலத்தில் ஜெனபாலி-பாட்டனா தலைநகராக இருந்தது. ஜெனபாலி-பாட்டனா இன்றைய ஜுனாகர் என்பதை பலர் ஏற்றுக்கொள்கிறார்கள். இருப்பினும், மகாபாரதத்தின் மத்திய பர்வாவில், கோகிங் தைத்யாவைக் கொன்றது குறித்த விளக்கத்தில் குமுரா குறிப்பிடப்பட்டுள்ளது. மகிசாசுரரின் ராணா-பத்யா சரள தாசா என்றும் வர்ணித்துள்ளது.
வரலாற்று ஆதாரங்களைத் தவிர, குமுரா நடனத்தின் தோற்றம் பொதுமக்களின் பார்வைகளையும் புராணங்களையும் கருத்தில் கொண்டுள்ளது. புராணத்தை அடிப்படையாகக் கொண்டு, கவிஞர் சிவம் பாசின் பாண்டா 1954 இல் குமுர ஜன்ம பிதான்எ என்ற நூலை எழுதினார். நுமினி பாசின் மற்றும் ககனேஸ்வர் ஆகியோர் குமுராவின் தோற்றம் பற்றிய ஒரு கட்டுக்கதையை விவரித்திருக்கிறார்கள், அதில் சந்திர த்வாஜா என்பவர் முதலில் குமுரா நடனத்தை நிறுவியுள்ளார் என்றும் பின்னர் கார்த்தவீரியன் என்ற அசுரன் அதனைக் கைப்பற்றியதாகவும் விவரித்துள்ளனர்.
சாந்தி புராணத்தின் படி, நித்திய சக்தியான தெய்வம்- துர்க்கையானவர், சொர்க்கத்தின் அனைத்து கடவுள்களையும் மகிசாசூரன் என்ற அரக்க மன்னனைக் கொல்ல தங்கள் ஆயுதங்களைக் கடன் கொடுக்கும்படி கேட்டுக்கொண்டது. மேலும் அந்த ஆயுதங்களைக் கருவிகளாக அனுப்பவும் கேட்டது. அவ்வாறு சேகரிக்கப்பட்ட போர்-இசைக் கருவிகளில் ஒன்று குமுராவாகும். இது டமருகம் என்ற சிவனின் இசைக் கருவியின் ஒரு பகுதியையும், சரஸ்வதி தெய்வத்தின் வீணையும் இணைத்து உருவாக்கப்பட்டதாகும்.
குமுரா நடனம் என்பது இந்திய மாநில ஒடிசாவின் களாஹாண்டி மாவட்டத்தின் நாட்டுப்புற நடனம் ஆகும். குமுராவின் ஆடைக் குறியீடு ஒரு பழங்குடி நடனத்தைப் போலவே இருப்பதால் இது நாட்டுப்புற நடனம் என வகைப்படுத்தப்பட்டுள்ளது, ஆனால் குமுராவின் நடன முத்திரை மற்றும் நடன வடிவங்களைப் பற்றிய வாதங்களை நோக்குகையில் இந்த நடனம் இந்தியாவின் பிற செவ்வியல் நடன வடிவங்களுடன் அதிக ஒற்றுமையைக் கொண்டுள்ளது.
குமுரா என்பது இலங்கை மற்றும் லங்கா-கர் மன்னனான இராவணனின் போர் இசைக் கருவி என்று ஒரு சில நிபுணர்கள் நம்பினர். ராவணனின் விருப்பமான தெய்வமான லங்கேஸ்வரி தேவி இப்பகுதியில் வழிபடுகிறார். ஹனுமனால் லங்கா அழிக்கப்பட்டதும், ராவணன் கொல்லப்பட்டதும், லங்கேஸ்வரி தேவி லங்காவை விட்டு வெளியேறி ஜெனபாலி-படானாவில் குடியேற வந்தார்.
லாகோரி செங்கற்களால் கட்டப்பட்ட, இரண்டு கட்டிடங்களின் நுழைவாயில்களுக்கு மேல் ஒரு சிறிய நியதி வைக்கப்பட்டுள்ளது. கட்டிடங்கள் இருபுறமும் அரை எண்கோண திட்டங்களைக் கொண்டுள்ளன. இருபுறமும் இரண்டு சிறிய அறைகள் உள்ளன. அறைகளுக்குள் நுழைய அரை வட்ட வளைவுகள் உள்ளன, மேலும் அதன் முந்தைய வடிவத்தைக் காண்பது கடினம். கட்டிடங்களின் முக்கிய அம்சங்கள் அரை-எண்கோண திட்டங்களில் கூரை மட்டத்தில் அதன் முக்கிய இடங்கள் மற்றும் வளைவுகள் ஆகும். ஆனால் அவற்றை உருவாக்குவது கடினம்.
இந்த இடம், 19 ஆம் நூற்றாண்டில் நடனமாடும் பெண்கள் மற்றும் வேசிக்காரர்களுக்காக பிரபலமாக அறியப்பட்டவர்கள், பிரபுக்கள் மற்றும் பணக்காரர்களால் அடிக்கடி வந்து போகும் இடமாக இருந்தது. தாவீஃப் கலாச்சாரம் மங்கிப்போனதால் பிரிட்டிஷாரின் வருகைக்குப் பிறகு, விபச்சாரிகள் சந்தையின் மேல் தளங்களை ஆக்கிரமிக்க வந்தனர். இது இறுதியில் இந்த பகுதி முழுவதும், குற்றவியல் மையமாக மாற வழிவகுத்தது. இதனால் தில்லி மாநகராட்சி அவர்களை இப்பகுதியிலிருந்து முற்றிலுமாக வெளியேற்றியது.
மேலும், இந்த தெருவுக்கு மராத்தி வார்த்தையான சாவ்ரி என்று பெயரிடப்பட்டது, அதாவது சந்திப்பு இடம் என்பது பொருளாகும். பழைய தில்லியில், அரசாட்சியின் போது, இந்த தெருவிற்கு முக்கியமாக இந்த பெயர் கிடைத்தது, ஏனெனில் இங்கே ஒரு உன்னதமான வீட்டின் முன் ஒரு 'சபா' அல்லது கூட்டம் நடைபெறும். மேலும் அந்த வீட்டின் உரிமையாளர், கூட்டத்தினருக்குள் ஏதேனும் பிரச்சினைகள் இருந்தால், அது சக்கரவர்த்தியை அடைவதற்கு முன்பே சர்ச்சைகளைத் தீர்ப்பதற்கு முயற்சிப்பார்.
இரண்டாவது காரணம், ஒரு மரியாதைக்குரிய நடனக் கலைஞர் தனது நாட்டிய நிகழ்ச்சியை நிகழ்த்தியதும், அவரது திறமையின் சிறந்த நுணுக்கங்களைக் காண்பித்ததும் ஒரு கூட்டம் ஒழுங்கமைக்கப் பயன்பட்டது. எவ்வாறாயினும், 1857 ஆம் ஆண்டு யுத்தத்தின் பின்னர் பிரிட்டிஷ் பிரபுக்களின் பல பெரிய மாளிகைகளை அழித்தபோது வீதியின் முழு சூழலும் மாறியது.
சாவ்ரி பஜார் என்பது, பித்தளை, தாமிரம் மற்றும் காகித பொருட்களின் சிறப்பு மொத்த சந்தையாகும் . வன்பொருள் சந்தையுடன் 1840 ஆம் ஆண்டில் நிறுவப்பட்ட இது பழைய டெல்லியின் முதல் மொத்த சந்தையாக இருந்தது இது டெல்லியில் ஜமா மஸ்ஜித்தின் மேற்கே அமைந்துள்ளது.
ஜமா மஸ்ஜித்தின் மேற்கு சுவரின் நடுத்தர திட்டத்திற்கு அருகில் தெருவில் செல்வதன் மூலம் இந்த பகுதியை அடையலாம். டெல்லி மெட்ரோவின் சாவ்ரி பஜார் நிலத்தடி நிலையம் வழியாகவும் இந்த இடத்தை அணுகலாம்.